securitatea juridica in jurispruden?a CEDO, I. Precizari prealabile II. Notiunea de securitate juridica: incadrare jurisprudentiala III. Aplicarea in jurisprudenta a notiunii de "securitate juridica" IV. Concluzie I. Precizari prealabile Ca reflectare a unui principiu general de care judecatorul Conventiei europene a drepturilor omului (Conventia) trebuie sa tina seama in interpretarea normei conventionale, principiul securitatii juridice integreaza aspecte specifice dreptului Conventiei, tinind seama de contextul in care ea este chemata sa se manifeste. De asemenea, pentru a putea sa intelegem semnificatia pe care acest principiu poate sa o aiba in jurisprudenta Curtii de la Strasbourg, o anumita punere in tema, care trimite chiar la spiritul Conventiei, astfel cum acesta se degaja prin preambulul sau, se dovedeste indispensabila. Intr-adevar, preambulul constituie, pe de o parte, temelia sistemului de protectie judiciara a drepturilor omului si "lupa" prin care norma conventionala dobindeste relieful necesar, intr-o maniera care sa faca a se naste acel drept nescris care, pentru a reproduce formularea lui R. J. Dupuy, "salasluieste in sinul dreptului rostit, spre a fi descoperit in inima dreptului scris" .Caci este preferabil un drept nerostit fata de cel care reiese din interpretarea jurisprudentiala a Conventiei. in aceasta privinta, trei observatii apar ca fiind esentiale: Conventia a instaurat o ordine publica europeana (a); dispozitiile sale se integreaza intr-un context de natura constitutionala (b); norma juridica reprezinta in mod esential o creatie pretoriana (c). a) O ordine publica europeana Fie si intr-o maniera ascunsa, Conventia a instaurat o veritabila ordine publica europeana. Drumul parcurs de la celebra afirmatie facuta de Comisia Europeana a Drepturilor Omului in urma cu aproape 40 de ani probeaza fidelitatea Statelor europene fata de idealurile care au guvernat elaborarea unui instrument juridic international unic si, in multe privinte, inegal, lata trasaturile ei esentiale: abandonarea regulii reciprocitatii intre State in aplicarea normelor tratatului si, de aici, afirmarea caracterului obiectiv si non-contractual al obligatiilor asumate; autonomia unei ordini juridice generale, comune Statelor contractante, prin raportare la ordinea juridica particulara a fiecarui Stat. Caracterul de ordine publica se gaseste confirmat prin reformarea sistemului initial printr-un protocol de amendare (Protocolul nr. 11) care a consolidat natura judiciara a sistemului de protectie, accentuind, prin rolul in crestere recunoscut Curtii Europene, de acum singura si unica detinatoare a puterii de decizie, locul central pe care jurisprudenta il ocupa in elaborarea dreptului european al drepturilor omului. b) Un context de natura constitutionala Spre deosebire de Tratatele de la Roma, care au instituit Comunitatile europene si diferitele adaugiri ale acestui instrument juridic ale carui dispozitii guverneaza de atunci Uniunea Europeana (mai recent, Tratatul de la Amsterdam, actualmente in vigoare, si Tratatul de la Nisa, in curs de ratificare de catre Statele membre), Conventia nu se doreste - si nu este -un instrument de organizare a politicilor nationale in scopul de a atinge in mod esential obiectivele de integrare a unei Europe aflate in fata deschiderii sale spre o integrare politica si sociala. Ambitia Conventiei este cu totul alta. Asa cum o arata Preambulul, ea isi propune sa asigure o garantie colectiva a respectarii drepturilor omului si a libertatilor sale fundamentale. Atit prin sursa de inspiratie, cit si prin tehnica de redactare utilizata, dispozitiile sale traduc, pe cale de consecinta, valori, printre cele esentiale, care constituie patrimoniul comun al Statelor parti. Cu alte cuvinte, Conventia reprezinta un fel de contract social fondator al cooperarii europene, cooperare care s-a inscris de la bun inceput in cadrul comunitatii europene de valori reciproc impartasite, implicind in sarcina Statelor obligatii din ce in ce mai constringatoare. Trebuie, deci, sa intelegem prin contextul de natura constitutionala tocmai garantia colectiva privind drepturile omului, bazata pe existenta unor valori comune, pe care Statele parti se angajeaza sa le respecte ca pe niste drepturi fundamentale ale comunitatii Statelor organizate in cadrul Consiliului Europei. In acest spirit trebuie sa se inteleaga afirmatia facuta de Curtea de la Strasbourg, potrivit cu care Conventia este "instrumentul constitutional al ordinii publice europene" c) Regula de drept, creatie "pretoriana" Natura Conventiei, de instrument constitutional, ca si continutul drepturilor si obligatiilor ce sunt garantate in temeiul acesteia, confera normelor conventionale un caracter care le apropie foarte mult de regulile continute de textele constitutionale - sau de coloratura constitutionala - nationale. Prin forta lucrurilor, si unele si altele se limiteaza la a defini contururile valorilor ce trebuie protejate, fara a le delimita cu precizie continutul. Efortul de cercetare a ceea ce s-a putut dori sa se garanteze atit de catre legiuitorul constitutional national - prin raportare la constitutiile Statelor - cit si de catre legiuitorul european - cu referire la Conventie - (prin legiuitor european intelegind colectivitatea Statelor si, in definitiv, parlamentele nationale care au ratificat Conventia) se intemeiaza pe jurisprudenta (aceea a jurisdictiilor constitutionale nationale, respectiv aceea a Curtii Europene a Drepturilor Omului). in ceea ce priveste in particular Conventia, regula de drept este in mod esential derivata din jurisprudenta. Ea rezulta din intilnirea dintre un standard inevitabil abstract si situatia concreta in raport cu care judecatorul este obligat sa se pronunte, potrivit adagiului da mihi facta, dabo tibi ius. Totodata, nu este surprinzator sa se constate, spre exemplu, ca jurisprudenta europeana a elaborat, pornind de la un text extrem de concis (art. 6 din Conventie), un veritabil drept de procedura european care acopera aspectele principale ale unui proces, penal sau civil. Dupa modelul dreptului national al drepturilor fundamentale, dreptul european al drepturilor omului este, asadar, o opera de creatie pretoriana care integreaza in mod necesar principiile generale specifice textului de referinta care este Conventia. II. Notiunea de securitate juridica: incadrare jurisprudentiala Prima trimitere explicita in jurisprudenta Curtii de la Strasbourg la notiunea de securitate juridica figureaza in hotarirea data in anul 1979 in Cauza Marckx, in care Curtea a afirmat ca principiul securitatii juridice este "in mod necesar strins legat de dreptul Conventiei", inseamna oare aceasta ca, inainte de a se pronunta hotarirea amintita, principiul in cauza nu se incadra in rindul celor ce se impuneau in fata Curtii (ca, de altfel, si in fata Comisiei) ? Noi credem ca nu. Dar, inainte de orice, ce se intelege mai exact prin "securitate juridica" ? Etimologic vorbind, vocabula securitate desemneaza "starea de spirit increzatoare si linistita a celui care se crede la adapost de pericol", pe cind adjectivul juridic pare a preciza mai degraba originea pericolului, si anume pericolul provenind dintr-o regula de drept, fie aceasta de natura legislativa ori administrativa sau chiar de origine jurisprudentiala. Daca astfel stau lucrurile, se observa atunci ca securitatea juridica a justitiabilului este intr-adevar unul dintre obiectivele Conventiei, deoarece el se leaga in mod direct de unul din principiile generale de interpretare la care jurisprudenta Curtii de la Strasbourg se refera in mod frecvent si care, de altfel, este proclamat in Preambulul Conventiei: "preeminenta dreptului". Or, o protectie adecvata impotriva arbitrariului constituie o obligatie pentru orice Stat care doreste sa consacre "preeminenta dreptului". Aceasta este, asadar, protectia pe care Conventia isi propune sa o asigure, nu numai cenzurind orice ingerinta ce nu ar fi legitima sau nu s-ar intemeia pe elemente pertinente si suficiente, si, deci, nu ar fi necesara intr-o societate democratica, dar si veghind la acele situatii juridice in care sunt in joc drepturi subiective, a caror stare de incertitudine ar putea, de la un anumit moment, sa loveasca insasi substanta drepturilor. Securitatea juridica se leaga, asadar, de principiul general al preeminentei dreptului. De aici, aceasta notiune prezinta conexiuni foarte puternice cu principiile elaborate, de la caz la caz, prin jurisprudenta Curtii si care deriva, toate, din trunchiul comun reprezentat de acest principiu general. Principiul legalitatii este cel cu care notiunea de securitate juridica are cele mai multe afinitati. intr-adevar, Conventia opereaza adesea o trimitere precisa la legea nationala, fie pentru a defini insusi continutul garantiei conventionale, fie atunci cind este vorba de a prevedea conditii pe care trebuie sa le indeplineasca eventualele ingerinte aduse exercitarii unui drept ori unei libertati fundamentale. a) Trimitere la legea nationala in ce priveste continutul drepturilor si libertatilor Cit priveste primul aspect, se pot mentiona urmatoarele exemple: Articolul 2, paragraful 1 prima teza din Conventie prevede ca dreptul la viata al oricarei persoane "este protejat prin lege". Facind aplicarea doctrinei obligatiilor pozitive, jurisprudenta a precizat ca "prima fraza a articolului 2 paragrafului 1 obliga Statul parte nu numai sa se abtina de la a provoca, intr-o maniera voluntara si contrara legii, moartea unei persoane, dar si sa ia masurile necesare pentru protectia vietii persoanelor care intra in jurisdictia sa" si ca "obligatia Statului in aceasta privinta implica datoria primordiala de a asigura dreptul la viata, adoptind o legislatie penala concreta care sa descurajeze savirsirea de atentate impotriva persoanelor si sprijinindu-se pe un mecanism de aplicare conceput pentru a preveni, reprima si sanctiona actele de violare a dreptului". Dupa cum se vede, jurisprudenta este preocupata nu doar de a preciza natura obligatiei in discutie, dar, totodata, si de a-i fixa intinderea, prevazind cu o anumita fermitate care trebuie sa fie continutul regulilor ce urmeaza a fi adoptate in speta de catre Stat. Principiul legalitatii crimelor si a pedepselor, subiacent garantiei pe care o prevede articolul 7 din Conventie, reprezinta unul din fundamentele dreptului penal al tarilor democratice. Comisia a apreciat, in particular, ca acest principiu interzice aplicarea extensiva a legii penale in malam partem>. Este ceea ce a confirmat Curtea, ea adaugind: "rezulta ca o infractiune trebuie sa fie clar definita de lege" si precizind ca "aceasta conditie se considera indeplinita atunci cind individul poate sti, pornind de la redactarea dispozitiei legale aplicabile si, la nevoie, cu ajutorul interpretarii lor de catre tribunale, care sunt actiunile si inactiunile ce angajeaza raspunderea sa penala". b) Trimitere la legea nationala in ce priveste modalitatile de exercitare a unui drept sau a unei libertati (ingerintele permise de Conventie) Dupa cum am aratat, cel de-al doilea aspect se refera la ingerintele permise de Conventie. Este cazul ingerintelor grave care privesc libertatea fizica a persoanei, precum si al celor aduse exercitarii anumitor drepturi si libertati, cu conditia ca ele sa fie "necesare" intr-o societate democratica pentru a atinge unul din scopurile indicate prin diferite dispozitii ale Conventiei (spre exemplu, art. 8, 9, 10 si 11). in materie de libertati personale, fiind vorba de conditia prevazuta prin par.1 al articolului 5 din Conventie, conform caruia o privare de libertate, spre a fi conforma obligatiilor conventionale, trebuie sa fie facuta in conditiile legii si sa fi fost ordonata pe caile legale, Curtea a subliniat ca este important in mod special sa fie satisfacut principiul general al securitatii juridice. in consecinta, este esential ca conditiile privarii de libertate reglementate in dreptul intern sa fie definite cu claritate si legea insasi sa fie previzibila in aplicarea ei, intr-un mod care sa respecte criteriul "legalitatii" fixat prin Conventie, criteriu ce reclama ca orice lege sa fie suficient de precisa. Dupa cum Curtea afirma, intinderea notiunilor de "previzibilitate" si "accesibilitate", care se completeaza, de altfel, intr-o mare masura, depinde "de continutul textului in discutie, de domeniul pe care il acopera, ca si de numarul si de calitatea destinatarilor textului". Ceea ce se pretinde in jurisprudenta este ca norma de drept intern sa fie formulata "cu destula precizie pentru a permite persoanelor la care se refera - beneficiind, la nevoie, de sfaturi profesionale - sa poata prevedea, la un nivel rezonabil, tinind cont de circumstantele concrete ale cauzei, consecintele ce ar putea sa decurga dintr-un act determinat". Desigur, nu s-ar putea sustine ca o lege nu ar satisface conditia legalitatii, prevazuta in Conventie, pentru simplul motiv ca s-ar preta la mai multe interpretari, o data ce incumba in principal tribunalelor nationale sa interpreteze si sa aplice legea interna, iar Curtea nu ar putea inlocui, prin propria opinie, interpretarea data de aceste tribunale. Pe de alta parte, in ceea ce priveste insasi redactarea legilor, Curtea a observat ca experienta demonstreaza imposibilitatea de a ajunge la o exactitate absoluta in privinta redactarii textelor de lege, indeosebi in domeniile ale caror principii de baza se schimba in functie de evolutia conceptiilor in societate. Rezulta de aici ca trebuie sa se accepte faptul ca dispozitiile legale se folosesc, prin forta lucrurilor, de formulari mai mult sau mai putin flexibile, pentru a evita o rigiditate excesiva si pentru a se putea adapta diferitelor schimbari de imprejurari. III. Aplicarea in jurisprudenta a notiunii de "securitate juridica" Primind mai multe nuantari, notiunea de securitate juridica apare in mai multe decizii ale Curtii. Ea serveste, in primul rind, la a interpreta o anumita dispozitie sau alta a Conventiei ori la a-i da o semnifictie univoca (aplicare directa). in al doilea rind, ea permite sa fie sprijinita o solutie care corespunde principiilor generale de interpretare si, bineinteles, cu principiul preeminentei dreptului (aplicare de sprijinire). in sfirsit, ea poate sa confirme o solutie deja admisa, pe care vine mai mult sa o intareasca decit sa o justifice (aplicare de intarire). a) Aplicarea directa Cu siguranta, cazurile de aplicare directa a notiunii de securitate juridica nu sunt prea numeroase. Putem mentiona in aceasta privinta cazurile in care erau in joc rezervele formulate de un Stat in virtutea art. 64 (fostul articol 57) din Conventie, indeosebi in ce priveste obligatia pentru Statul in cauza de a alatura un rezumat al legii nationale care face obiectul rezervei. Curtea a apreciat cu privire la acest aspect, ca rezumatul vizat de acea dispozitie "constituie, deopotriva, un element de proba si un factor de securitate juridica". Constituie, de asemenea, un factor de securitate juridica sanctiunea decaderii din dreptul de acces la jurisdictia Curtii, sanctiune continuta in regula de sase luni, cu incepere de la data hotaririi judecatoresti nationale definitive date in cadrul epuizarii cailor de recurs interne, in care o plingere poate fi infatisata in fata Curtii (articolul 35, par. 1 - fostul articol 26 din Conventie). Aceasta regula se explica prin grija Statelor de a impiedica o permanenta repunere in discutie a trecutului. Decurgind dintr-o clauza speciala a Conventiei, regula constituie inca de la inceput "un factor de securitate juridica". Aplicatia cea mai marcanta a acestei notiuni a fost facuta, dupa cum s-a amintit mai sus, in Cauza Marckx in care erau in discutie, printre altele, restrictiile care loveau in capacitatea unui copil natural de a primi bunuri de la mama sa, precum si lipsa completa a vocatiei sale succesorale fata de rudele apropiate pe linie materna. Reactionind la grija exprimata de guvernul belgian (pirit) de a cunoaste, prin raportare la acest aspect al cauzei, intinderea aplicarii deciziei Curtii in timp (avind in vedere obligatia decurgind din articolul 53 - in prezent articolul 46 par. 2 - din Conventie), Curtea a apreciat ca "principiul securitatii juridice, in mod necesar inerent dreptului Conventiei ca si dreptului comunitar, scuteste Statul belgian de a repune in cauza acte sau situatii juridice anterioare pronuntarii prezentei decizii". Mai trebuie precizat ca instanta de la Strasbourg a ajuns la aceasta concluzie avind in vedere un "ansamblu de imprejurari" care sunt de natura, credem, sa inlocuiasca notiunea de securitate juridica in contextul specific al Conventiei. intr-adevar, Curtea, dupa ce a reamintit ca ii revine interpretarea Conventiei in lumina conditiilor actuale, a subliniat ca diferentele de tratament intre copiii naturali si copiii legitimi, de exemplu in planul patrimonial, au fost considerate drept licite si normale in multe State si ca evolutia spre egalitate de tratament a progresat lent. Se poate deduce ca aceste motive au parut Curtii suficient de puternice pentru a limita aplicabilitatea principiilor decurgind din hotarirea sa la succesiunile deschise dupa pronuntarea acesteia. Putem plasa in categoria aplicarii directe a notiunii de securitate juridica opinia exprimata de Curte in materia schimbarii propriei jurisprudente in legatura cu situatia transsexualilor. Si aici notiunea de securitate juridica, desi importanta, poate ceda pasul fata de alte exigente tinind de respectul efectiv al drepturilor garantate si de luarea in considerare a necesarelor evolutii din societatile europene. in Cauza Cossey, Curtea a evidentiat ca, in principiu, ea nu se considera legata de deciziile sale anterioare. Ea a precizat ca, totusi, "are obiceiul de a le urma ca pe niste precepte, in interesul securitatii juridice si al dezvoltarii coerente a jurisprudentei relative la Conventie." b) Aplicarea de "sprijinire" in alte cazuri, notiunea de "securitate juridica" a justificat, intr-un anumit fel, solutia la care Curtea a ajuns in final intr-o maniera in care a constituit, daca nu singurul, in orice caz principalul sau sprijin. Astfel, in Cauza Rasmussen, in care se punea problema compatibilitatii cu art. 8 din Conventie (respectarea vietii private si familiale) a legislatiei daneze in materie de tagada a paternitatii, care instituia o diferenta in privinta introducerii actiunii intre mama si tata, acesta din urma neavind la dispozitie decit un anumit termen, pe cind mama putea promova oricind actiunea in contestatie de paternitate, Curtea a considerat ca autoritatile daneze "erau indreptatite sa aprecieze ca instituirea de termene pentru introducerea actiunii in tagaduirea paternitatii se justifica prin grija de a garanta securitatea juridica si de a proteja interesele copilului." Respectarea dreptului la un proces echitabil a fost adesea asociata cu notiunea de securitate juridica. in aceasta privinta, Curtea a afirmat urmatoarele: "dreptul la un proces echitabil in fata unui tribunal, garantat prin articolul 6 din Conventie, trebuie sa fie interpretat in lumina preambulului Conventiei, care enunta preeminenta dreptului ca element al patrimoniului comun al Statelor contractante. Unul din elementele fundamentale ale preeminentei dreptului este principiul securitatii raporturilor juridice, care urmareste, printre altele, ca in orice litigiu hotarirea pronuntata de tribunale ca solutie definitiva sa nu mai fie pusa in discutie". Facind aplicarea acestor principii, Curtea a conchis ca facultatea de care dispunea procurorul general al Rominiei de a putea ataca o hotarire judecatoreasca definitiva pe calea recursului in anulare, fara a fi tinut de vreun termen, infringea principiul securitatii raporturilor juridice si ca, din aceasta cauza, aducea atingere dreptului la un proces echitabil. De asemenea, securitatea raporturilor juridice a fost in centrul unei cauze in care reclamantii se plingeau de interpretarea facuta de tribunale, care, in opinia lor, era imprevizibila, a unor dispozitii de natura procedurala precum cele privind termenele in care trebuie depuse inscrisurile sau introdusa cererea de recurs. Curtea a apreciat ca "reglementarea referitoare la formalitatile si termenele ce trebuie respectate pentru a promova recurs urmareste sa asigure o buna administrare a justitiei si, in particular, sa respecte principiul securitatii juridice" si ca "cei interesati trebuie sa aiba posibilitatea de a se astepta ca aceste reguli sa fie aplicate". in Cauza Coeme si altii, Curtea a fost chemata sa se pronunte cu privire la compatibilitatea cu principiile procesului echitabil a lipsei unei legi de punere in aplicare care sa guverneze procedura in fata Curtii de Casatie intrunite in sectii unite pentru a judeca personalitatile protejate prin imunitate ministeriala sau parlamentara. Dupa ce a subliniat ca principiul legalitatii dreptului procesual penal este un principiu general de drept si ca acest principiu impune anumite exigente referitoare la derularea procedurii, precum si ca aceasta reglementare doreste sa protejeze persoana urmarita impotriva riscurilor de abuz de putere si ca, deci, apararea este cea care risca ("apararea este cea care risca sa sufere lacune si imprecizii datorita unor astfel de reglementari"), Curtea a apreciat ca "incertitudinea care a existat ca urmare a absentei regulilor privind procedurile prealabile plasa reclamantul intr-o situatie net dezavantajoasa fata de ministerul public, "ceea ce l-a privat pe cel interesat de un proces echitabil". c) Aplicarea de "intarire" Mai numeroase sunt cauzele in care notiunea de securitate juridica serveste, direct ori indirect, intr-o formulare pozitiva sau negativa ("insecuritate juridica"), pentru a sprijini o interpretare care implica diferite aspecte. Este vorba aici de cauzele care privesc accesul la justitie, drept care nu este prevazut expres in articolul 6 din Conventie, dar care se deduce din spiritul acestei dispozitii. Or, conform jurisprudentei, acest drept nu este absolut: el poate da loc unor limitari care, totusi, nu ar putea restringe accesul deschis individului intr-o maniera sau pina la un punct de la care dreptul este atins in chiar substanta sa. Exista modalitati de exercitare a dreptului de acces la justitie care se gasesc frecvent in miezul problemei de drept supuse Curtii spre solutionare. Astfel, in Cauza Geouffre de la Pradelle era in discutie calculul termenelor de recurs pentru a promova un recurs in fata Consiliului de Stat in legatura cu masurile adoptate de administratie in cadrul protejarii siturilor pitoresti. Curtea a relevat complexitatea extrema a dreptului pozitiv in materie (legislatie speciala privind siturile, combinata cu jurisprudenta referitoare la clasificarea actelor administrative), care, tinind cont si de durata procedurii urmate, "era in masura sa creeze o stare de insecuritate juridica. Or, reclamantul "era indreptatit sa conteze pe un sistem coerent care sa asigure un just echilibru intre interesele administratiei si interesele sale." Tot in materie de acces la justitie, Curtea a fost chemata sa se pronunte asupra problemei compatibilitatii termenelor de prescriptie (din dreptul penal) cu principiile procesului echitabil in cauzele privitoare la atingerea adusa integritatii persoanei. Sub acest aspect, Curtea a subliniat ca aceste termene urmaresc mai multe scopuri importante, si anume "sa garanteze securitatea juridica fixind un termen pentru actiuni, sa puna pe eventualii piriti la adapost de plingeri introduse foarte tirziu care ar fi, probabil, mai dificil de combatut, si sa impiedice nedreptatile ce s-ar putea produce daca tribunalele ar fi chemate sa se pronunte in legatura cu evenimente consumate cu mult timp in urma, plecind de la elemente de proba carora nu li s-ar mai putea acorda credit si care ar fi incomplete din cauza timpului scurs." in sfirsit, intr-o cauza privind imposibilitatea pentru o biserica catolica greaca de a declansa o procedura civila in fata tribunalelor pentru a-si apara interesele, fiind lipsita de personalitatea juridica ceruta de Codul civil grec, Curtea a apreciat, pe baza examinarii situatiei litigioase, ca " o jurisprudenta si o practica administrativa constante creasera, de-a lungul timpului, o securitate juridica, atit in materie patrimoniala, cit si in ceea ce priveste chestiunea reprezentarii in justitie a diferitelor parohii catolice, practica si jurisprudenta in care biserica reclamanta putea in mod legitim sa se increada." IV. Concluzie Se poate deduce ca "securitatea juridica" se plaseaza printre principiile de interpretare a Conventiei cu acelasi titlu ca principiul proportionalitatii sau principiul efectivitatii, spre exemplu? Daca, asa cum am putut constata plecind de la aceste citeva referinte jurisprudentiale, securitatea juridica ocupa un loc important printre notiunile care sprijina anumite solutii jurisprudentiale, totusi, dincolo de mentiunile facute in acest sens, nu o data, chiar in jurisprudenta, ea nu ar putea, ni se pare, sa atinga in cadrul Conventiei gradul de forta si de coerenta care i-ar putea servi sa-l orienteze pe interpret intr-un mod precis si univoc. Caci, intr-adevar, daca securitatea juridica constituie un factor de care trebuie sa se tina seama pentru a contura mai exact natura obligatiilor ce apasa asupra Statelor, de exemplu in ce priveste intinderea in timp a hotaririlor pronuntate de Curte, cit si pentru a preciza obiectul regulii termenului de sase luni pentru sesizarea jurisdictiei de la Strasbourg, ea nu ar trebui sa faca abstractie de interpretarea dinamica a Conventiei - uneori dificil de prevazut pentru State ca si pentru justitiabili - care corespunde obiectivelor fundamentale urmarite de acest text. Doua exemple sunt de natura sa clarifice mai bine aceasta concluzie. Cit priveste procedurile judiciare, Curtea a apreciat ca in materie civila preeminenta dreptului nu este de conceput fara posibilitatea accesului la tribunal si ca, prin urmare, accesul la justitie, chiar daca nu este proclamat explicit prin Conventie, se inscrie in numarul drepturilor garantate prin acest text. Mai mult, in materie de infractiuni acoperite de imunitati consacrate de practica si de jurisprudenta, Conventia nu ar putea face abstractie de la consecintele bazate pe o schimbare de jurisprudenta ce ar putea trece drept imprevizibila, o data ce aceste consecinte sunt conforme cu "obiectivele fundamentale ale Conventiei, a carei esenta insasi este respectarea demnitatii si libertatii umane". Se observa din toate acestea limitele pe care notiunea de securitate a raporturilor juridice poate sa le prezinte nu doar in raport cu Statele parti, dar mai ales fata de toti justitiabilii, fie acestia reclamanti in fata Curtii ori persoane interesate in adoptarea solutiei jurisprudentiale, limite care se inscriu deplin in cadrul acestei ordini publice europene pe care o implica natura constitutionala a Conventiei. Detalii: http://legeaz.net/dictionar-juridic/securitate-juridica-cedo 